पाएं अपने शहर की ताज़ा ख़बरें और फ्री ई-पेपरडाउनलोड करें
मिलकपुर गुर्जर गांव स्थित मंदिर के समीप एक रेहड़ी वाले के साथ मारपीट कर रहे एक व्यक्ति ने मौके पर पहुंचे पुलिस के उपनिरीक्षक के साथ भी अभद्रता व डंडे से हमला कर दिया। एसआई के हाथ में चोट आई है। सूचना पर पहुंचे अतिरिक्त जाब्ते ने आरोपी को दबोच लिया।
एसआई ने आरोपी के खिलाफ राजकार्य में बाधा का मामला दर्ज कराया है। पुलिस ने बताया कि मिलकपुर मंदिर के समीप रात करीब सवा दस बजे झगड़ा होने की सूचना कंट्रोल रुम से मिली। जिस पर उपनिरीक्षक रमाशंकर पुलिस जीप से मौके पर पहुंचे। जहां अनिल व उसकी पत्नी रेणू ने जानकारी दी कि विक्रम सिंह दायमा निवासी मिलकपुर गुर्जर ने उनकी रेहड़ी उलट दी और उनके साथ मारपीट की। जिस पर एसआई रमाशंकर विक्रम को तलाशते हुए अंदर चले गए। जहां विक्रम ने उन्हें धमकी दी कि उसकी कॉलोनी में घुसने की हिम्मत कैसे हो गई।
आरोपी ने डंडे से एसआई पर हमला करने का प्रयास किया, जिसे पकडऩे के चक्कर में एसआई के हाथ में चोट लग गई और चश्मा टूट गया। बाद में मामले की सूचना थाने पर दी गई। जिस पर थाना प्रभारी जितेन्द्र सोलंकी मौके पर पहुंचे और आरोपी को तलाश कर दबोच लिया। आरोपी के खिलाफ राजकार्य में बाधा डालने का मामला एसआई की ओर से दर्ज कराया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn